Diari Oficial de la Generalitat Valenciana


Sumari del DOGV 9312, del 04-04-2022 (2022/2354)

Informació pública de la modificació puntual número 42 del Pla general d'ordenació urbana.
------------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2354


Data del document
:   17-03-2022

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * pla d'urbanisme
    * administració local

Informació pública de la modificació puntual número 42 del Pla general d'ordenació urbana. [2022/2354]  
Pel Decret d'alcaldia número 0652/2022, de data 16.03.2022, s'ha resolt sotmetre a informació pública el document de modificació puntual núm. 42 del PGOU de Vinaròs, que té per objecte la modificació de les ordenances particulars de la zona de qualificació urbanística ZU-7- zona d'edificació en bloc. Edificacions aïllades, articles 6.48 al 6.53.  
  
Durant el termini de 45 dies hàbils, a comptar des de l'endemà a la publicació de l'anunci en el DOGV, qualsevol persona física o jurídica pot consultar el document en la pàgina web municipal  
(https://urbanisme.vinaros.es/es/contenido/programas-e-instrumentos-en-tramite-de-desarrollo)  
o bé, presencialment, en les dependències d'Urbanisme de l'Ajuntament de Vinaròs (edifici El Pirulí, pl. de Sant Telm, 5). 7a planta), en horari d'atenció al públic (09.00 a 14.00 h), així com, formular les al·legacions i consideracions que s'estimen oportunes.  
De conformitat amb el que es preveu en l'article 68.3 del text refós de la llei d'ordenació del territori, urbanisme i paisatge (TRLOTUP), se suspén la tramitació i atorgament de tota mena de llicències en l'àmbit que inclou la modificació exposada al públic, ZU-7 - zona d'edificació en bloc, amb les especificitats establides en l'article 6.48 respecte a l'aplicació en zones amb planejament de desenvolupament aprovat en el qual hi haja normativa específica per a edificació en bloc. Només podran concedir-se llicències per a obres o actuacions compatibles amb l'antiga i la nova ordenació. S'entendrà que les obres o actuacions són compatibles amb l'antiga i nova ordenació les que complisquen les condicions més restrictives de cada pla, entenent en qualsevol cas com a tals:  
- Major espai de reculada  
- Còmput del sostre de terrasses al 100 %.  
- Menor superfície de vols.  
- Menor altura de la resultant de l'aplicació de la cota de referència per a espais lliures de parcel·la.  
- Major concreció en els usos permesos i especialment relatius als usos terciaris públic i privat.  
- Menors altures d'edificació.  
- Definició i paràmetres de les definicions auxiliars.  
- Els estudis de detall no donaran lloc a un major nombre de plantes en l'ús residencial, només es permet l'elevació del nombre de plantes en l'ús hoteler.  
- Prohibició d'adossar l'edificació terciària a límits laterals.  
- Major restricció en l'ocupació i ús de l'espai lliure de parcel·la.  
- Es prohibeix la coberta inclinada.  
- Aquestes determinacions generals seran d'obligat compliment amb independència del coeficient d'edificabilitat establit en els plans d'ordenació.  
La suspensió s'extingirà amb l'aprovació definitiva de la modificació de planejament, o pel transcurs del termini màxim de suspensió (2 anys) sense que aquesta s'haja aprovat, de conformitat amb el que es preveu en l'article 69 TRLOTUP.  
  
Vinaròs, 17 de març de 2022.- L'alcalde president: Guillermo Alsina Gilabert.